| **Teknik og Miljø**  Klima, Natur og Miljø  Øverødvej 2  2840 Holte  www.rudersdal.dk |
| --- |
|  |
| 20. december 2024  Sagsnr.: 2024-2187  Thilde Brorson Thomasen  Civilingeniør  thil@rudersdal.dk  Dir. tlf. 46 11 24 08  KS: CLAAN/RRO |
|  |

| LYNGBY-TAARBÆK FORSYNING A/S  Firskovvej 38  2800 Kongens Lyngby |
| --- |

# Ændring af vilkår i tidsbegrænset tilladelse til udledning af opspædet spildevand fra udløbsnr. Vi R2 på:

**Teknikerbyen 20, 2830 Virum**

**Matrikel nr.: 5o, Søllerød By, Søllerød**

Rudersdal Kommune meddeler hermed en forlængelse af den midlertidige udledningstilladelse for udløb Vi R2 på uændrede vilkår, på nær vilkår 1 som ændres fra:

*”**1. Tilladelsen er gældende til d. 31. december 2024”*

Til:

*”1. Tilladelsen er gældende til d. 31. december 2025”*

Der er således tale om en revision af et vilkår i tilladelsen.

Den nye udløbsdato er d. 31. december 2025.

Tilladelsen som forlænges er vedhæftet som Bilag 2 og dateret d. 20. februar 2019.

Tilladelsen er meddelt med hjemmel i Miljøbeskyttelseslovens[[1]](#footnote-1) § 28 stk. 1 og bestemmelserne i Spildevandsbekendtgørelsens[[2]](#footnote-2) kapitel 6 samt Rudersdal Kommunes spildevandsplan[[3]](#footnote-3).

**Sagens oplysninger:**

Rudersdal Kommune har d. 20. februar 2019 meddelt en tidsbegrænset tilladelse til udledning af opspædet spildevand til Ålebækken via udløbspunktet Vi R2, som er ejet af Lyngby-Taarbæk Forsyning A/S. Tilladelsen var tidsbegrænset frem til d. 31. december 2024. Tilladelsen er vedhæftet som Bilag 2.

Af tilladelsens vilkår 3 fremgår det, at Lyngby-Taarbæk Forsyning A/S skal ansøge om ny udledningstilladelse senest d. 1. oktober 2024. Lyngby-Taarbæk Forsyning A/S har d. 30. september 2024 ansøgt om et års forlængelse af eksisterende tilladelse på uændrede vilkår frem til d. 31. december 2025.

Baggrunden for ønsket om forlængelse er beskrevet nærmere i ansøgningen dateret d. 30. september 2024, se Bilag 1.

***Bassiner og egenkontrol***

Lyngby-Taarbæk Forsyning skulle reducere overløb ved Ålebækken ved at udbygge det eksisterende bassinvolumen, så der samlet set var et volumen svarende til 10.000 m3.

Forsyningen har i ansøgningen redegjort for, at der er bygget to nye underjordiske bassiner på tilsammen 5.300 m3, således at der inkl. det eksisterende bassin er et volumen på 10.000 m3.

Af tilladelsen fremgår det, at der i 2022 skulle etableres et skivefilter til yderligere rensning af overløbsvandet. Dette er ikke blevet etableret.

Ydermere er der i tilladelsen fastsat vilkår om egenkontrol. Der er indsamlet data efter bassinetableringerne for 2023 og 2024. I begge år er der registreret en væsentlig større nedbørsmængde, hvilket har resulteret i generelt flere registrerede overløbshændelser og -mængder i kommunen. Den aflastede mængde og antal overløbshændelser for udløb Vi R2, har dermed også aflastet mere end de fastsatte krav i tilladelsen, (se Figur 1 i Bilag 1). Ansøger oplyser, at den maksimale tilladte vandføring er overholdt i både 2023 og 2024 frem til september.

Ansøger har redegjort for, at der i slutningen af juni 2023 er foretaget en større oprensning af en afskærende Ø1200-ledning, som ser ud til at have medført, at antallet af overløb er faldet markant. Derudover har ansøger fremsendt analyseresultater for 2023 og 2024, som viser, at de absolutte stofkrav er overholdt begge år.

**Yderligere tiltag**

Lyngby-Taarbæk Forsyning A/S har redegjort for en række øvrige tiltag som er listet nedenfor:

* I 2025 arbejdes med optimering af anvendelsen af forsyningens eksisterende bassiner i oplandet til Ålebækken og Mølleåen.
* Lyngby-Taarbæk Forsyning A/S og Novafos arbejder med optimering af udnyttelsen af et bassin i Gladsaxe Kommune. Formålet er at holde mere vand tilbage i bassinerne, så aflastningen til Alebækken/Mølleåen mindskes.
* Opstart af projekt, som skal undersøge, om det er muligt at udnytte kapaciteten i en Ø700-ledning, som ligger langs den afskærende ledning til Mølleåværket med formål om at øge den mængde vand, som kan ledes til rensning på Mølleåværket.
* Projekt ”Fremtidens Afløbssystem”, hvor afløbssystemet klimatilpasses. Arbejdet foregår i tæt samarbejde med Lyngby-Taarbæk Kommune, og resultatet skal være forsyningens input til den kommende spildevandsplan for hele kommunen. Dette arbejde vil udpege, hvilket afløbssystem der skal være i de enkelte oplande samt, hvilken størrelse de enkelte anlæg skal have for at sikre at både de hydrauliske mål og miljømålene nås. Det er forventningen, at arbejdet vil bidrage med løsninger til yderligere nedbringelse af overløbsvandmængderne.

**Vurdering:**

Det er Rudersdal Kommunens vurdering, at tilladelsens vilkår 1 kan ændres således, at tidsfristen forlænges med 1 år. Baggrunden herfor er bl.a. at en forlængelse af tilladelsens vilkår med ét år ikke anses for at være en væsentlig ændring.

På nuværende datagrundlag er der behov for yderligere monitorering af de udførte samt planlagte tiltag, med det formål at kommunen vil vurdere om der skal etableres yderligere foranstaltninger eller om tiltagene har haft den ønskede effekt og der kan meddeles en permanent udledningstilladelse.

Der er fastsat krav om etablering af et skivefilter og fosforfældning, hvis tilladelsen vilkår ikke er overholdt.

Rudersdal Kommune vurderer, at resultatet af egenkontrollen i 2025 skal danne et tilstrækkeligt datagrundlag til endeligt at kunne vurdere om Lyndby-Taarbæk Forsyning skal etablere et skivefilteranlæg og fosfosfældning eller lignende, afhængigt af analysernes resultater for de målte stoffer.

**Høring og offentliggørelse**

Der har ikke været foretaget partshøring, da Rudersdal Kommune har vurderet, at der er givet fuldt medhold i det ansøgte. Lyngby-Taarbæk Forsyning A/S er orienteret og har accepteret.

Denne afgørelse offentliggøres på Rudersdal Kommunes hjemmeside i en offentlig høringsperiode på 5 uger fra godkendelsesdatoen. Høringsperioden er forlænget med en uge grundet juleferien.

**Klageadgang**

Denne afgørelse kan jf. § 91 i Miljøbeskyttelsesloven påklages til Miljø og Fødevareklagenævnet. Da afgørelsen er offentligt bekendtgjort, regnes klagefristen fra bekendtgørelsesdatoen. Hvis klagefristen udløber på en lørdag eller helligdag, forlænges fristen til den følgende hverdag.

En klage skal være modtaget senest ved klagefristens udløb. Klageberettigede fremgår af Miljøbeskyttelseslovens §§ 98, 99 og 100.

En eventuel klage skal indsendes via Klageportalen, som du finder link til på forsiden af [www.kpo.naevneneshus.dk](http://www.kpo.naevneneshus.dk). Klageportalen kan også fremsøges på [www.borger.dk](http://www.borger.dk) og [www.virk.dk](http://www.virk.dk).

Det koster et gebyr at indgive en klage, som udgangspunkt er gebyret 900 kr. for private og 1.800 kr. for virksomheder/organisationer. Gebyret betales med betalingskort i Klageportalen.

Klagen sendes gennem Klageportalen til Rudersdal Kommune, der har truffet afgørelsen. En klage er indgivet, når den er tilgængelig for Rudersdal Kommune i Klageportalen og gebyret er betalt.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Du kan anmode Miljø- og Fødevareklagenævnet om fritagelse for at bruge klageportalen. Hvis der ønskes fritagelse for at bruge Klageportalen, skal en begrundet anmodning fremsendes til Rudersdal Kommune. Vi videresender herefter anmodningen til Miljø- og Fødevareklagenævnet. Det er Nævnet, der træffer afgørelse om, hvorvidt din anmodning kan imødekommes

En klage har ikke opsættende virkning jf. Miljøbeskyttelseslovens § 96, stk. 1. Efter samme bestemmelse kan Miljø- og Fødevareklagenævnet imidlertid beslutte at give en klage opsættende virkning.

**Søgsmålsvejledning**

Hvis du vil indbringe afgørelsen for domstolene, skal dette ske inden 6 måneder fra afgørelsens modtagelse. Er afgørelsen offentligt bekendtgjort, regnes søgsmålsfristen fra bekendtgørelsesdatoen, jf. Miljøbeskyttelsesloven § 101.

Venlig hilsen

| Thilde Brorson Thomasen  Civilingeniør |  |
| --- | --- |

**Bilag**

Bilag 1 – Ansøgning om forlængelse af udledningstilladelse for Vi R2.

Bilag 2 – Bilag 2 - Udledningstilladelse til VIR2 ved Ålebækken

**Kopi er sendt til:**

Styrelsen for patientsikkerhed [stps@stps.dk](mailto:stps@stps.dk)

Danmarks Fiskeriforening [mail@dkfisk.dk](mailto:mail@dkfisk.dk)

Ferskvandsfiskeriforeningen [nb@ferskvandsfiskeriforeningen.dk](mailto:nb@ferskvandsfiskeriforeningen.dk)

Danmarks Sportsfiskerforbund

[post@sportsfiskerforbundet.dk](mailto:post@sportsfiskerforbundet.dk)

, [lbt@sportsfiskerforbundet.dk](mailto:lbt@sportsfiskerforbundet.dk) og [oeresund@sportsfiskerforbundet.dk](mailto:oeresund@sportsfiskerforbundet.dk)

Danmarks Naturfredningsforening [[dnrudersdal-sager@dn.dk](mailto:dn@dn.dk)](mailto:dnrudersdal-sager@dn.dk)

Danmark Naturfredningsforening-lokalafdeling: [Rudersdal@dn.dk](mailto:Rudersdal@dn.dk)

Friluftsrådet [storkoebenhavnnord@friluftsraadet.dk](mailto:storkoebenhavnnord@friluftsraadet.dk)

Dansk Ornitologisk forening [natur@dof.dk](mailto:natur@dof.dk) og [rudersdal@dof.dk](mailto:rudersdal@dof.dk)

Museum Nordsjælland, [post@museumns.dk](mailto:post@museumns.dk)

1. LBK nr. 1093 af 11/10/2024 [↑](#footnote-ref-1)
2. BEK nr. 532 af 27/05/2024 [↑](#footnote-ref-2)
3. <https://spildevandsplan2017.rudersdal.dk/> [↑](#footnote-ref-3)